བོད་ལ་དུས་འགྱུར་བྱུང་ཏེ་ཡུལ་གཞན་དུ་བཙན་བྱོལ་བྱ་དགོས་བྱུང་བའི་གནས་བབ་ཁྲོད་དུ།བོད་ཀྱི་བུད་མེད་མང་པོ་ཞིག་གིས་སྤྱི་ཚོགས་ཁྲོད་དུ་གསར་གཏོད་ཀྱི་ཕྱག་ལས་གང་མང་གནང་ཏེ།བོད་ཀྱི་ལོ་རྒྱུས་ཁྲོད་དུ་དཀའ་ཚེགས་ཆེ་བའི་དུས་ཚོད་འདི་ལ་འགན་མཉམ་ལེན་བྱེད་ཀྱིན་ཡོད།དེ་ཚོའི་ཁྲོད་དུ་བཀའ་ཟུར་རིན་ཆེན་མཁའ་འགྲོ་ལགས་ཀྱང་ཚུད་ཡོད།བཀའ་ཟུར་རིན་ཆེན་མཁའ་འགྲོ་ལགས་ནི་བུད་མེད་བཀའ་བློན་ཨང་གཉིས་པ་ཡིན་ལ།བུད་མེད་ལྷན་ཚོགས་ཀྱི་ཚོགས་གཙོ་ཐེངས་དང་པོ་ཡང་ཡིན།ཕྱིས་སུ་མི་ལོ་གང་མང་ལ་བོད་ཀྱི་བཙུན་མའི་ཤེས་ཡོན་དང་འཕྲོད་བསྟེན་ལ་ལྟ་སྐྱོང་གིས།བོད་ཀྱི་བཙུན་མའི་གནས་བབ་ལ་ལོ་རྒྱུས་ཀྱི་ཁ་ཕྱོགས་གསར་བ་བསྐྲུན་ཡོད།དེ་རིང་རིན་ཆེན་མཁའ་འགྲོ་ལགས་དང་མཉམ་དུ་བོད་ཀྱི་བཙུན་མའི་ལས་འཆར་དང་རྒྱུད་རིམ་སྐོར་ལ་བཀའ་མོལ་གཏམ་གླེང་ཞུ་རྒྱུ་ཡིན།